CELEX: 22001A0911(01)
Language: mt
Date: 2001-08-31 00:00:00
Title: Ftehim bejn l-Unjoni Ewropea u dik li qabel kienet ir-Repubblika Jugoslava tal-Maċedonja dwar l-attivitajiet tal-Missjoni tal-Monitoraġġ ta’ l-Unjoni Ewropea (EUMM) f’dik li qabel kienet ir-Repubblika Jugoslava tal-Maċedonja

Avviż Legali Importanti

|

22001A0911(01)

Official Journal L 241 , 11/09/2001 P. 0002 - 0004

		Ftehimbejn l-Unjoni Ewropea u dik li qabel kienet ir-Repubblika Jugoslava tal-Maċedonja dwar l-attivitajiet tal-Missjoni tal-Monitoraġġ ta’ l-Unjoni Ewropea (EUMM) f’dik li qabel kienet ir-Repubblika Jugoslava tal-MaċedonjaL-UNJONI EWROPEA,min-naħa l-waħda,uDIK LI QABEL KIENET IR-REPUBBLIKA JUGOSLAVA TAL-MAĊEDONJA,minn issa ’l quddiem imsejħa"Il-Parti Ospitanti", min-naħa l-oħra,Flimkien minn issa ’l quddiem imsejħa "il-Partijiet Parteċipanti",WARA LI QIESU— l-offerta tal-Komunità Ewropea u l-Istati Membri tagħha li jorganizzaw Missjoni tal-Monitoraġġ tal-Komunità Ewropea (ECMM) f’dik li qabel kienet ir-Repubblika Jugoslava tal-Maċedonja u l-aċċettazzjoni fuq bażi temporanju mill-Parti Ospitanti ta’ din l-offerta fl-24 ta’ Marzu 1998,— il-preżenza ta’ monituri tal-Komunità Ewropea/l-Unjoni Ewropea f’dik li qabel kienet ir-Repubblika Jugoslava tal-Maċedonja sa mis-sena 1998,— l-adozzjoni mill-Kunsill ta’ l-Unjoni Ewropea fit-22 ta’ Diċembru 2000 ta’ l-Azzjoni Konġunta 2000/811/CFSP dwar il-Missjoni tal-Monitoraġġ ta’ l-Unjoni Ewropea, li tibdel l-ECMM fil-EUMM, bħala strument tal-Politika Barranija u tas-Siġurtà Komuni ta’ l-Unjoni Ewropea (CSFP), filwaqt li tibni fuq l-inizjattivi ta’ qabel, sabiex tikkontribwixxi għall-formolazzjoni effettiva tal-politika ta’ l-Unjoni Ewropea rigward il-Balkani tal-Punent,— il-konklużjoni fid-9 ta’ April 2001 fil-Lussemburgu ta’ Ftehim ta’ Stabbilizzazzjoni u Assoċjazzjoni bejn dik li qabel kienet ir-Repubblika Jugoslava tal-Maċedonja u tal-Komunitajiet Ewropej u l-Istati Membri tagħhom,— l-għarfien ta’ l-indipendenza, tas-sovranità u ta’ l-integrità territorjali ta’ dik li qabel kienet ir-Repubblika Jugoslava tal-Maċedonja u tax-xewqa qawwija ta’ l-Unjoni Ewropea li tikkontribwixxi għal iktar tisħiħ tal-paċi u ta’ l-istabbiltà r-reġjun,WASLU BIEX JIFTIEHMU FUQ DAN LI ĠEJ:Artikolu IIl-Mandat1. Il-Missjoni tal-Monitoraġġ ta’ l-Unjoni Ewropea, minn issa ’l quddiem imsejħa "l-EUMM", qabel stabbilita fir-reġjun bħala l-Missjoni tal-Monitoraġġ tal-Komunità Ewropea (ECMM), bil-Kwartieri Ġenerali tagħha fil-preżent f’Sarajevo, għandha tistabbilixxi Uffiċċju tal-Missjoni fi Skopje u fi mkejjen oħra skond kif jiġi deċiż mill-Kap tal-Missjoni, f’konsultazzjoni u bi qbil mal-Parti Ospitanti, sabiex tikkontribwixxi għall-formolazzjoni effettiva tal-politika ta’ l-Unjoni Ewropea rigward il-Balkani tal-Punent.Il-EUMM għandha b’mod partikolari:(a) timmonitorja l-iżviluppi politiċi u tas-sigurtà fiż-żona tar-responsabbiltà tagħha;(b) tagħti attenzjoni partikolari għall-monitoraġġ tal-fruntieri, il-kwistjonijiet ta’ bejn ir-razzez u r-ritorn tar-rifuġjati;(ċ) tipprovdi rapporti analitiċi fuq il-bażi tax-xogħol tal-kompiti rċevuti;(d) tikkontribwixxi għat-twissija bikrija tal-Kunsill u fil-bini tal-fiduċja, fil-kuntest tal-politika ta’ stabblizzazzjoni kondotta mill-Unjoni Ewropea fir-reġjun;(e) tgħarraf b’mod regolari lill-Parti Ospitanti dwar l-attivitajiet ta’ l-EUMM, inklużi, jekk ix-xogħol tal-kompiti tagħha hekk jipprevedi, dwar kwistjonijiet umanitarji.2. Il-Parti Ospitanti għandha tipprovdi lill-EUMM it-tagħrif kollu u għandha testendi l-koperazzjoni sħiħa kif meħtieġ sabiex jitwettqu l-għanijiet ta’ l-EUMM. Il-Parti Ospitanti tista’ taħtar uffiċjal tal-kuntatt ma’ l-EUMM mill-ministeri rilevanti.Artikolu IIL-Istatus1. Il-Parti Ospitanti għandha tieħu l-miżuri kollha għall-protezzjoni, is-salvagward u s-sigurtà ta’ l-EUMM u tal-membri tagħha. Kull disposizzjoni speċifika, proposta mill-Parti Ospitanti, għandha tiġi miftiehma mal-Kap tal-Missjoni qabel ma tiġi implimentata.2. Bil-għan li jmexxu l-attivitajiet tagħha, il-EUMM u l-personal tagħha għandhom igawdu, flimkien mal-mezzi tat-trasport u t-tagħmir tagħhom, il-libertà tal-moviment, meħtieġ sabiex jitwettaq il-mandat tal-Missjoni.3. Meta jkunu qegħdin imexxu l-attivitajiet tagħha, il-personal ta’ l-EUMM jista’ jkun akkumpanjat minn interpretu u, fuq it-talba ta’ l-EUMM, minn fizzjal ta’ l-iskorta maħtur mill-Parti Ospitanti.4. Il-EUMM tista’ tesibixxi l-bandiera ta’ l-Unjoni Ewropea fuq l-uffiċċju tal-Missjoni tagħha fi Skopje, inkella kif deskritt mill-Kap tal-Missjoni.5. Il-vetturi, u l-mezzi l-oħra tat-trasport ta’ l-EUMM għandhom iġorru identifikazzjoni distintiva tal-Missjoni, li għandha tiġi nnotifikata lill-awtoritajiet rilevanti.Artikolu IIIIl-Kompożizzjoni1. Il-Kap tal-Missjoni ta’ l-EUMM ġie maħtur mill-Kunsill ta’ l-Unjoni Ewropea. Kull Kap tal-Missjoni fil-ġejjieni għandu jkun maħtur hekk ukoll.2. Il-personal l-ieħor ta’ l-EUMM għandu jkun issekondat mill-Istati Membri ta’ l-Unjoni Ewropea. Għandu jkun assenjat ħatriet speċifiċi mill-Kap tal-Missjoni taħt l-awtorità tas-Segretarju Ġenerali/Rappreżentant Għoli. In-Norveġja u s-Slovakkja, li qegħdin jipparteċipaw fl-EUMM fiż-żmien ta’ dan il-Ftehim, jistgħu jaħtru l-personal għall-EUMM ukoll, u b’hekk ikunu, flimkien ma’ l-Unjoni Ewropea u l-Istati Membri tagħha, Partijiet Trasmettituri.3. Il-personal barrani ta’ l-EUMM għandu jissejjaħ Monituri.4. Il-Gvernijiet tal-Partijiet Trasmettituri għandhom jaħtru l-Monituri għall-EUMM.5. Il-Kap tal-Missjoni għandu jistabbilixxi n-numru tal-Monituri skond dan il-Ftehim, f’konsultazzjoni u bi qbil mal-Parti Ospitanti.6. Il-Monituri ma għandhom jidħlu għall-ebda azzjoni jew attività inkompatibbli man-natura imparzjali tad-dmirijiet tagħhom u għandhom jirrispettaw il-liġijiet tal-Parti Ospitanti, mingħajr preġudizzju għad-disposizzjonijiet riferiti fl-Artikolu VIII.7. Il-EUMM jista’ jieħu l-opportunità ta’ l-assistenza tal-personal amministrattiv u tekniku mill-Partijiet Trasmettituri. Il-membri tal-personal amministrattiv u tekniku ta’ l-EUMM għandu jgawdi status ekwivalwenti għal dak gawdut, skond il-Konvenzjoni ta’ Vjenna dwar ir-Relazzjonijiet Diplomatiċi, mill-personal amministrattiv u tekniku tal-Partijiet Trasmettituri impjegati fl-ambaxxati.8. Il-EUMM tista’ tirrekluta lokalment dan il-personal awżiljarju, skond kif teħieġ. Fuq it-talba tal-Kap tal-Missjoni, il-Parti Ospitanti għandha tiffaċilita r-reklutaġġ mill-EUMM tal-personal lokali kkwalifikat. Il-personal awżiljarju ta’ l-EUMM għandu jgawdi status ekwivalenti għal dak gawdut, skond il-Konvenzjoni ta’ Vjenna dwar ir-Relazzjonijiet Diplomatiċi, mill-personal lokali impjegat fl-ambaxxati.Artikolu IVL-Armi and l-Ilbies1. Il-Monituri ma jistgħux iġorru armi.2. Il-Monituri għandhom jilbsu lbies abjad ċivili, bl-identifikazzjoni distintiva ta’ l-EUMM.Artikolu VIl-Katina tar-responsabbiltajiet1. Il-EUMM f’dik li qabel kienet ir-Repubblika Jugoslava tal-Maċedonja għandha topera taħt ir-responsabbiltà tal-Kap tal-Missjoni.2. Il-Kap tal-Missjoni għandu jirrapporta b’mod regolari permezz tas-Segretarju Ġenerali/Rappreżentant Għoli lill-Kunsill ta’ l-Unjoni Ewropea dwar l-attivitajiet u s-sejbiet ta’ l-EUMM.3. Fil-kwadru tal-mandat kif riferit fl-Artikolu I(1), il-kompiti ta’ l-EUMM għandhom jiġu ddefiniti mis-Segretarju Ġenerali/Rappreżentant Għoli f’koperazzjoni mill-qrib mal-Presidenza, skond il-politika adottata mill-Kunsill fejn jirrigwarda l-Balkani tal-Punent.4. Il-Kap tal-Missjoni għandu jgħarraf lill-Patri Ospitanti b’mod regolari dwar l-attivitajiet ta’ l-EUMM.Artikolu VIIl-Vjaġġi u t-Trasport1. Il-vetturi u l-mezzi l-oħra tat-trasport ta’ l-EUMM ma għandhomx ikunu ssoġġettati għar-reġistrazzjoni jew il-liċenzja obbligatorji, u l-vetturi kollha għandhom iġorru l-assigurazzjoni tal-partijiet terzi.2. Il-EUMM tista’ tuża t-toroq, l-ajrudromi u l-faċilitajiet l-oħra mingħajr il-ħlas tad-drittijiet, tat-taxxi jew ta’ piżijiet oħra.3. Il-Parti Ospitanti għandha tiffaċilita lill-EUMM li topera l-vetturi u l-mezzi l-oħra tat-trasport tagħha nfisha.Artikolu VIIIl-Komunikazzonijiet1. Il-personal ta’ l-EUMM għandu jkollu aċċess, bir-rati prevalenti normalment, għat-tagħmir approprjat tal-komunikazzjonijiet tal-Parti Ospitanti għall-għanijiet ta’ l-attivitajiet tagħha, inkluż sabiex tikkomunika mar-rappreżentanti diplomatiċi u konsulari tal-Partijiet Trasmettituri.2. Il-EUMM għandha tgawdi d-dritt għal komunikazzjoni mingħajr restrizzjonijiet bir-radjijiet tagħha nfisha (inklużi s-satelliti u r-radjijiet mobbli ta’ l-idejn), it-telefonijiet, it-telegrafi, il-facsimili u kull mezz ieħor. Il-Parti Ospitanti għandha tipprovdi, wara l-firma ta’ dan il-Ftehim, il-frekwenzi li fuqhom jistgħu jaħdmu r-radjijiet.Artikolu VIIIPrivileġġi u immunitajiet1. Il-EUMM għandha tiġi mogħtija l-istatus ta’ missjoni diplomatika.2. Il-Monituri għandhom jingħataw, matul il-missjoni tagħhom, il-privileġġi u l-immunitajiet ta’ Aġenti Diplomatiċi, skond il-Konvenzjoni ta’ Vjenna dwar ir-Relazzonijiet Diplomatiċi.3. L-Uffiċċju tal-Missjoni fi Skopje, l-Uffiċċji l-oħra, u l-mezzi kollha tat-trasport ta’ l-EUMM għandhom ikunu invjolabbli.4. Il-privileġġi u l-immunitajiet ipprovduti f’dan l-Artikolu għandhom jiġu mogħtija lill-Monituri matul il-missjoni tagħhom, u wara, rigward l-atti mwettqa qabel matul il-missjoni tagħhom.5. Il-Parti Ospitanti għandha tiffaċilita l-movimenti kollha tal-Kap tal-Missjoni u tal-personal ta’ l-EUMM.Il-EUMM għandha tipprovdi lill-Parti Ospitanti lista tal-membri ta’ l-EUMM u tgħarraf lill-Parti Ospitanti bil-quddiem dwar il-wasla u t-tluq tal-personal li jappartjieni għall-EUMM. Il-personal li jappartjieni għall-EUMM għandu jġorr il-passaport nazzjonali tiegħu, kif ukoll karta ta’ l-identità ta’ l-EUMM.6. Il-Parti Ospitanti tirrikonoxxi d-dritt tal-Partijiet Trasmettituri u ta’ l-EUMM li jimportaw, mingħajr dazju jew restrizzjonijiet oħra, it-tagħmir, il-provvedimenti, il-provvisti u l-oġġetti l-oħra meħtieġa għall-użu esklussiv u uffiċjali ta’ l-EUMM. Il-Parti Ospitanti tirrikonoxxi wkoll id-dritt tagħhom li jixtru dawk l-oġġetti fit-territorju tal-Parti Ospitanti kif ukoll li jesportaw jew jiddisponu xorta oħra minn dan it-tagħmir, provvdimenti, provvisti u oġġetti oħra hekk mixtrija jew importati. Il-Parti Osptitanti tirrikonoxxi wkoll id-dritt tal-Monituri li jixtru u/jew jimportaw mingħajr dazju jew restrizzjonijiet oħra oġġetti meħtieġa għall-użu personali tagħhom u li jesportaw dawn l-oġġetti.Artikolu IXL-Akkomodazzjoni u arranġamenti prattiċiIl-Gvern ta’ dik li qabel kienet ir-Repubblika Jugoslava tal-Maċedonja jaqbel, jekk mitlub, li jassisti lill-EUMM għalbiex issib uffiċċju u akkomodazzjoni xierqa. Il-Partijiet Parteċipanti jridu jiddeċiedu dwar disposizzjonijiet oħra li jirrigwardaw il-privileġġi u l-immunitajiet kif ukoll dwar l-arranġamenrti prattiċi, inklużi l-assistenza medika urġenti, l-evakwazzjoni ta’ emerġenza, kif ukoll il-ħtiġiet tad-dokumentazzjoni tal-vjaġġar.Artikolu XDħul fis-seħħDan il-Ftehim għandu jidħol fis-seħħ mal-firma tiegħu. Id-disposizzjonijiet għandhom jiġu applikati temporanjament mill-Parti Ospitanti għall-EUMM mid-data ta’ meta jiġi inizjalat sakemm jidħol fis-seħħ mal-firma. Għandu jissokta fis-seħħ sa dak iż-żmien li waħda mill-Partijiet Parteċipanti tinnotifika lill-oħra, xahrejn bil-quddiem, li beħsiebha titlob it-tmiem ta’ l-attivitajiet imsemmija fih.Magħmul fi Skopje, il-31 ta’ Awissu 2001, fil-lsien Ingliż f’erba kopji.Għall-Unjoni Ewropea+++++ TIFF +++++Għal dik li qabel kienet ir-Repubblika Jugoslava tal-Maċedonja+++++ TIFF +++++--------------------------------------------------